
[bookmark: _GoBack]Όλοι έχουμε πως το Erasmus είναι μια αξέχαστη εμπειρία. Μια εμπειρία που σε φέρνει κοντά με άλλους ανθρώπους, συχνά πολύ διαφορετικούς από εσένα, μια ευκαιρία για εξερεύνηση, ταξίδια, νέες γνώσεις και επαφή με άγνωστους πολιτισμούς.
Αυτό που συνειδητοποιεί, ωστόσο, κανείς κατά τη διάρκεια του προγράμματος και κυρίως μετά, είναι η εσωτερική αλλαγή που επέρχεται μέσα από αυτή τη διαδικασία. Η ενδοσκόπηση, η αναγνώριση και η υπέρβαση των ορίων σου και της εικόνας που έχεις για τον εαυτό σου. Το Erasmus σε παρωθεί, μοιραία, να βασιστείς πολύ περισσότερο στις δικές σου δυνάμεις και ικανότητες –σε όλα τα επίπεδα- και είναι βέβαιο, πως λίγο ή πολύ, βγαίνεις κερδισμένος από τη διαδικασία. Αυτό είναι κάτι που όλοι αξίζουν και πρέπει να βιώσουν.
